Շումով եղբայրներ

Շումով եղբայրներ (ռուս.՝ Братья Шумовы), նույնանուն ականանետային անձնակազմի շարքերում Հայրենական մեծ պատերազմին մասնակցած վեց եղբայրներ։


== Կենսագրություն ==
Շումով վեց եղբայրները ծնվել են Տաննու Ուրյանխայում.

Չորս եղբայրները՝  Իվան (1905-1944), Լուկա (ծնվել է 1909 թվականին), Ավքսենտի (ծնվել է 1912 թվականին) և Սեմյոն (1908-1944), եղել են հարազատ եղբայրներ (Նիկիտա Ֆադեևիչի որդիները),
Երկու եղբայրներ՝ Ալեքսանդր Տերենտևիչը (1913-2015) և Վասիլի Եգորովիչը (1914-1944), եղել են Նիկիտա Ֆադեևիչի զարմիկները։Պատերազմ են մեկնել կամավոր Կաա-Խեմսկի կոժունից 1942 թվականի հունվարին։
Ծառայել են 11-րդ հրաձգային դիվիզիայի առանձին ականանետային դիվիզիոնը 3-րդ մարտկոցի 120 մմ-անոց ականանետի նույն անձնակազմում, որի հրամանատարը եղել է Ալեքսանդրը, նշանառուն՝ Լուկան, լիցքավորողը՝ Վասիլին, մյուս անդամները՝ Իվանը, Ավքսենտին և Սեմյոնը։
Մասնակցել են Լենինգրադի պաշտպանությանը։
Շումով վեց եղբայրներից երեքը զոհվել են ռազմաճակատում. 1944 թվականի հուլիսի 28-ին Նարվայի մոտ՝ էստոնական Ապսարե բնակավայրի մոտ, զոհվել են Սեմյոնն ու Վասիլին, ենթադրվում է, որ նրանց մահվան պատճառ է դարձել խոտան ականի պայթյունը ականանետի փողում։ 1944 թվականի դեկտեմբերի 2-ին Լատվիայում զոհվել է Իվանը, երբ պայքարի մեջ է մտել թշնամու հետախույզների հետ։
Հայրենի Տուվա են վերադարձել երեք եղբայրները՝ Ալեքսանդրը, Լուկան ու Ավքսենտին։ Լուկա Շումովը պատերազմից վերադառնալուց հետո աշխատել է կոլտնտեսությունում, Ավքսենտին Շումովն աշխատել է որպես ատաղձագործ։
Շումով եղբայրների ականանետային անձնակազմի հրամանատար Ալեքսանդրը ռազմաճակատում վիրավորվելուց հետո վերադարձել է իր մասնագիտությանը և երկար ժամանակ աշխատել Կիզիլ քաղաքի տպարանում։ 2013 թվականի դեկտեմբերի 15-ին նշել է իր 100-ամյա տարեդարձը։ 2012 թվականի մայիսի 9-ին լեգենդար հրամանատարն արժանացել է «Հասարակական ճանաչում» դիպլոմի։


== Պարգևներ ==
1943 թվականի ապրիլի 7-ին Լենինգրադի պաշտպանության համար ականանետ Շումով եղբայրները հրամանատարության կողմից պարգևատրվել են կառավարական պարգևներով. ավագ սերժանտ Ալեքսանդր Շումովն արժանացել է Հայրենական պատերազմի II աստիճանի շքանշանի, կարմիրբանակայիններ Ավքսենտի Շումովն ու Ւվան Շումովը, եֆրեյտորներ Վասիլի Շումովն ու Լուկա Շումովը՝ Կարմիր աստղի շքանշանների։Լուկա Շումովը 1945 թվականին պարգևատրվել է Փառքի III աստիճանի շքանշանով։

Իվան Նիկիտովիչ Շումով – «Խիզախության համար» մեդալ (1942), Կարմիր աստղի շքանշան (1943),
Լուկա Նիկիտովիչ Շումով – «Խիզախության համար» մեդալ (1942), Կարմիր աստղի շքանշան (1943, 1944), «Լենինգրադի պաշտպանության համար» մեդալ, Փառքի III աստիճանի շքանշան (1945),
Ավքսենտի Նիկիտովիչ Շումով – «Խիզախության համար» մեդալ (1942), Կարմիր աստղի շքանշան (1943),
Սեմյոն Նիկիտովիչ Շումով – «Խիզախության համար» մեդալ (1944),
Ալեքսանդր Տերենտևիչ Շումով – «Խիզախության համար» մեդալ (1942), Հայրենական պատերազմի I և II աստիճանի շքանշաններ (1943, 1985),
Վասիլի Եգորովիչ Շումով – «Խիզախության համար» մեդալ (1942), Կարմիր աստղի շքանշան (1943)։


== Հիշատակ ==
Շումով եղբայրների՝ 1938 թվականի № 1099 նմուշի առաջին ականանետը պահվում է Սանկտ Պետերբուրգի Հրետանու, ինժեներական զորքերի և կապի ռազմապատմական թանգարանում,
Շումով եղբայրներին է նվիրված Ալեքսանդր Պրոկոֆևի «Ռուսաստան» (ռուս.՝ «Россия») պոեմը։


== Ծանոթագրություններ ==


== Գրականություն ==
Тимофей Сермавкин. Российские богатыри // Солдаты Победы : сборник очерков. — Кызыл: Тувинское книжное изд-во, 1985.


== Արտաքին հղումներ ==
Миномётчики Шумовы — герои боёв за рощу «Круглая»
История легендарных братьев Шумовых
Дина Оюн։ «В Туве в День героев Отечества поздравления принимает командир легендарного артиллерийского расчета»։ Тува-Онлайн։ Վերցված է 2013-10-12  
Шумовы, братья(չաշխատող հղում) // ЦГАКФ. Санкт-Петербург
Ленинград действует…. т.3 (глава 3. Сибирский расчет) // П. Лукницкий
Поэма «Россия». А. А. Прокофьев